pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สามารถใช้น้ำยาบ้วนปาก ในการฉีดพ่นเพื่อทำลายเชื้อไวรัสโควิด-19 บนสิ่งของต่างๆ ได้หรือไม่ ??
วันอังคารที่ 18 สิงหาคม 2563
สามารถใช้น้ํายาบ้วนปาก ในการฉีดพ่นเพื่อทําลายเชื้อไวรัสโควิด-19 บนสิ่งของต่างๆ ได้หรือไม่ ??
น้ํายาบ้วนปาก ทําลายเชื้อไวรัสโควิด-19 บนสิ่งของต่างๆ ได้หรือไม่ ??
Q : สามารถใช้น้ํายาบ้วนปาก ในการฉีดพ่นเพื่อทําลายเชื้อไวรัสโควิด-19 บนสิ่งของต่างๆ ได้หรือไม่ ??
A : สารทําลายเชื้อในน้ํายาบ้วนปากอาจจะมีความเข้มข้นน้อยกว่าที่องค์การอนามัยโลก หรือ WHO แนะนําให้ใช้ ซึ่งอาจจะไม่เพียงพอต่อการทําความสะอาดสิ่งของ ซึ่งควรใช้เอทิลแอลกอฮอล์ หรือเอทานอล (C2H5OH) ความเข้มข้น 70% ขึ้นไป รวมไปถึงโซเดียมไฮโปคลอไรท์ (NaOCl) ในการทําลายเชื้อจะเหมาะกว่า
รัฐบาลไทย-ข่าวทำเนียบรัฐบาล-"ยุติธรรม" ติดตามความคืบหน้าการเอาผิดกับเจ้าหน้าที่รัฐที่มีส่วนเกี่ยวข้องกับการค้ามนุษย์
วันศุกร์ที่ 7 กันยายน 2561
"ยุติธรรม" ติดตามความคืบหน้าการเอาผิดกับเจ้าหน้าที่รัฐที่มีส่วนเกี่ยวข้องกับการค้ามนุษย์
"ยุติธรรม" ติดตามความคืบหน้าการเอาผิดกับเจ้าหน้าที่รัฐที่มีส่วนเกี่ยวข้องกับการค้ามนุษย์
ในวันพฤหัสบดีที่ ๖ กันยายน ๒๕๖๑ เวลา ๐๙.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการติดตามการดําเนินการทางวินัย
และการดําเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๔/๒๕๖๑
เพื่อติดตามความคืบหน้าการดําเนินการทางวินัยและทางอาญาต่อเจ้าหน้าที่ของรัฐ
ที่มีส่วนเกี่ยวข้องกับการค้ามนุษย์ จํานวน ๑๖ เรื่อง
โดยมีผู้แทนหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ปลัดกระทรวงยุติธรรม กล่าวว่า การติดตามผลการดําเนินการต่อเจ้าหน้าที่รัฐ
ที่เกี่ยวข้องกับการค้ามนุษย์ดังกล่าวมีความสําคัญเป็นอย่างมาก โดยเมื่อคณะอนุกรรมการฯ
ได้ผลความคืบหน้าแต่ละเรื่องแล้วจะต้องรายงานผลไปยังคณะกรรมการป้องกันเจ้าหน้าที่ของรัฐ
ที่เข้าไปเกี่ยวข้องกับการค้ามนุษย์ เพื่อดําเนินการตามขั้นตอนต่อไป
ดังนั้น ข้อมูลการรายงานความคืบหน้าดังกล่าว จะต้องเป็นข้อมูลที่ถูกต้อง ครบถ้วน
ทันต่อการปรับเปลี่ยนหรือความเคลื่อนไหวของคดีความหรือการดําเนินงานที่เกี่ยวข้อง
และข้อมูลแต่ละเรื่องควรเป็นชุดข้อมูลที่รวบรวมในห้วงระยะเวลาเดียวกัน
เพื่อให้ทราบถึงผลการดําเนินการว่าอยู่ในขั้นตอนใด และมีปัญหา อุปสรรคต่อการดําเนินงานอย่างไร
อย่างไรก็ตาม รัฐบาลมีนโยบายป้องกันและปราบปรามการค้ามนุษย์
โดยมีการตั้งคณะกรรมการเพื่อรับผิดชอบงานแต่ละด้าน
ซึ่งปลัดกระทรวงยุติธรรม เป็นประธานคณะอนุกรรมการติดตามการดําเนินการทางวินัย
และการดําเนินคดีกับเจ้าหน้าที่ของรัฐฯ
โดยกระทรวงยุติธรรมจะเร่งรัดผลการดําเนินการต่อเจ้าหน้าที่ของรัฐที่เกี่ยวข้อง
กับการกระทําความผิดในเรื่องของการค้ามนุษย์อย่างจริงจังและเด็ดขาดตามนโยบายรัฐบาลต่อไป
รัฐบาลไทย-ข่าวทำเนียบรัฐบาล-กรมควบคุมโรค กระทรวงสาธารณสุข จัดประชุมเชิงปฏิบัติการเตรียมพร้อมตอบโต้ภาวะฉุกเฉิน กรณีโรคปอดอักเสบจากเชื้อไวรัสโคโรนาสายพันธุ์ใหม่ 2019
วันพฤหัสบดีที่ 30 มกราคม 2563
กรมควบคุมโรค กระทรวงสาธารณสุข จัดประชุมเชิงปฏิบัติการเตรียมพร้อมตอบโต้ภาวะฉุกเฉิน กรณีโรคปอดอักเสบจากเชื้อไวรัสโคโรนาสายพันธุ์ใหม่ 2019
กรมควบคุมโรค กระทรวงสาธารณสุข จัดประชุมเชิงปฏิบัติการเตรียมพร้อมตอบโต้ภาวะฉุกเฉิน กรณีโรคปอดอักเสบจากเชื้อไวรัสโคโรนาสายพันธุ์ใหม่ 2019
กรมควบคุมโรค กระทรวงสาธารณสุข จัดประชุมเชิงปฏิบัติการเตรียมพร้อมตอบโต้ภาวะฉุกเฉิน กรณีโรคปอดอักเสบจากเชื้อไวรัสโคโรนาสายพันธุ์ใหม่ 2019 เพื่อให้บุคลากรทางการแพทย์และสาธารณสุขที่ปฏิบัติงานควบคุมโรคในระดับพื้นที่ทั่วประเทศ เกิดความเข้าใจ เสริมสร้างความเข้มแข็งของระบบการเฝ้าระวังค้นหาผู้ป่วยโรคดังกล่าว เป็นไปตามมาตรฐานและมีประสิทธิภาพ
วันนี้ (30 มกราคม 2563) ที่โรงแรมรามา การ์เด้นส์ กรุงเทพฯ นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวภายหลังเป็นประธานเปิดการประชุมเชิงปฏิบัติการเตรียมพร้อมตอบโต้ภาวะฉุกเฉิน กรณีโรคปอดอักเสบจากเชื้อไวรัสโคโรนาสายพันธุ์ใหม่ 2019 ว่า จากสถานการณ์ของโรคปอดอักเสบจากเชื้อไวรัสโคโรนาสายพันธุ์ใหม่ 2019 ที่สาธารณรัฐประชาชนจีน ตั้งแต่ช่วงเดือนธันวาคม 2562 ที่ผ่านมา การแพร่ระบาดของโรคมีการเปลี่ยนแปลงและมีแนวโน้มเพิ่มจํานวนมากขึ้น ในส่วนของประเทศไทย กระทรวงสาธารณสุข โดยกรมควบคุมโรคเป็นหน่วยงานหลักในการวางแผนรับมือสถานการณ์ดังกล่าว ซึ่งประเทศไทยได้ประกาศยกระดับการแจ้งเตือนโรคปอดอักเสบจากเชื้อไวรัสโคโรนาสายพันธุ์ใหม่ 2019 เป็นระดับ 3 พร้อมสั่งการให้ทุกหน่วยงานที่เกี่ยวข้องเตรียมพร้อมรับมืออย่างเต็มที่
สําหรับการเตรียมความพร้อมดังกล่าว ให้เป็นไปตามระบบมาตรฐานที่ใช้สําหรับโรคติดต่ออุบัติใหม่อย่างมีประสิทธิภาพในครั้งนี้กรมควบคุมโรค ได้จัดทําโครงการประชุมเชิงปฏิบัติการเตรียมความพร้อมตอบโต้ภาวะฉุกเฉิน กรณีโรคปอดอักเสบจากเชื้อไวรัสโคโรนาสายพันธุ์ใหม่ 2019 เพื่อสื่อสารแนวทางการสอบสวนผู้ป่วย (Patient under investigation : PUI) การดูแลรักษาผู้ป่วย และการป้องกันการแพร่กระจายเชื้อ ให้กับบุคลากรทางการแพทย์และสาธารณสุขที่ปฏิบัติงานควบคุมโรคในระดับพื้นที่ทั่วประเทศ ให้เกิดความเข้าใจ เสริมสร้างความเข้มแข็งของระบบการเฝ้าระวังค้นหาผู้ป่วยโรคปอดอักเสบจากเชื้อไวรัสที่มาจากต่างประเทศ เพิ่มการเฝ้าระวังที่โรงพยาบาล สนับสนุนการเตรียมความพร้อมสําหรับรับมือโรคติดต่ออุบัติใหม่ โดยครอบคลุมระบบบริการสาธารณสุขทั้งในภาครัฐ ภาคเอกชน และชุมชนแหล่งท่องเที่ยวอย่างมีประสิทธิภาพและประสิทธิผล
นายแพทย์สุวรรณชัย กล่าวต่อไปว่า ในการประชุมครั้งนี้ ประกอบด้วย ผู้บริหาร นายแพทย์สาธารณสุขจังหวัด ผู้รับผิดชอบงานควบคุมโรคสํานักงานสาธารณสุขจังหวัดทุกจังหวัด ผู้อํานวยการโรงพยาบาลศูนย์ ผู้อํานวยการโรงพยาบาลทั่วไปทุกแห่ง ผู้ทรงคุณวุฒิ ผู้อํานวยการ ผู้รับผิดชอบงานระบาดวิทยาและตอบโต้ภาวะฉุกเฉินของสํานักงานป้องกันควบคุมโรค 12 แห่งทั่วประเทศ และสถาบันป้องกันควบคุมโรคเขตเมือง รวมทั้งสิ้น 350 คน ประชาชนสามารถสอบถามข้อมูลเพิ่มเติมได้ที่สายด่วนกรมควบคุมโรค โทร.1422
........................................
รัฐบาลไทย-ข่าวทำเนียบรัฐบาล-ลงทะเบียน “เที่ยวปันสุข” เพื่อชาวแพทย์ เริ่ม 25 ก.ค. นี้
วันเสาร์ที่ 25 กรกฎาคม 2563
ลงทะเบียน “เที่ยวปันสุข” เพื่อชาวแพทย์ เริ่ม 25 ก.ค. นี้
วันเสาร์ที่ 25 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการ”กําลังใจ” เป็นหนึ่งในแพ็กเกจเที่ยวปันสุข ตามมาตรการกระตุ้นการท่องเที่ยวภายในประเทศ เพื่อสร้างขวัญกําลังใจและตอบแทนอาสาสมัครสาธารณสุขประจําหมู่บ้าน (อสม.) อาสาสมัครสาธารณสุขกรุงเทพมหานคร (อสส.) และ เจ้าหน้าที่โรงพยาบาลส่งเสริมสุขภาพตําบล (รพ.สต.) ที่ปฏิบัติหน้าที่สนับสนุนงานเพื่อควบคุมการแพร่ระบาดของโรคโควิด-19 โดยรัฐบาลสนับสนุนค่าใช้จ่ายให้เที่ยวในประเทศ 2 วัน 1 คืน รายละไม่เกิน 2,000 บาท มอบให้แก่ผู้ที่ขึ้นทะเบียนไว้กับกระทรวงสาธารณสุขราว 1,200,000 คน ซึ่งผู้เข้าร่วมโครงการจะต้องลงทะเบียนผ่านแอปพลิเคชัน “เป๋าตัง” ของ ธ.กรุงไทย ตั้งแต่วันที่ 25 ก.ค. 63 และเริ่มเดินทางท่องเที่ยวได้ตั้งแต่วันที่ 30 ก.ค. - 31 ต.ค. 63
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด นิสากรฯ เปิดการสัมมนา “การจัดทำคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน”
วันอังคารที่ 27 พฤศจิกายน 2561
รองปลัด นิสากรฯ เปิดการสัมมนา “การจัดทําคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน”
นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การจัดทําคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน” ณ โรงแรมโกลเด้น ทิวลิป ซอฟเฟอริน กรุงเทพฯ
วันนี้ (27 พฤศจิกายน พ.ศ. 2561) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การจัดทําคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน” ซึ่งการสัมมนาดังกล่าวจัดขึ้นเพื่อสนับสนุนให้เกิดการเปลี่ยนแปลงพฤติกรรมของเจ้าหน้าที่ โดยยึดประโยชน์ส่วนรวมมากกว่าส่วนตน ยกระดับธรรมาภิบาลในการปฏิบัติราชการของหน่วยงาน โดยมีนายคมคะเน หงส์ธนนันท์ อัยการจังหวัดประจําสํานักงานอัยการสูงสุด นายธรรมรงค์ชัย วงษ์สวัสดิ์ อัยการจังหวัดประจําสํานักงานอัยการสูงสุด และ นายประทีป คงสนิท ผู้อํานวยการสํานักบริหารทรัพยากรบุคคล สํานักงาน ป.ป.ช. เป็นวิทยากรบรรยายให้ความรู้ในหัวข้อ “กรณีศึกษาการพิจารณาคดีขึ้นสู่ศาลทุจริต” และ “พ.ร.บ. ประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 กับการป้องกันและปราบปรามการทุจริตและประพฤติมิชอบในระบบราชการ ณ โรงแรมโกลเด้น ทิวลิป ซอฟเฟอริน กรุงเทพฯ
รัฐบาลไทย-ข่าวทำเนียบรัฐบาล-คณะกรรมการบริหารการพัฒนาระบบเกษตรกรรมยั่งยืน มีมติปรับปรุงร่างนโยบายติดตามการทำงาน และผลักดันให้เกิดพื้นที่เกษตรกรรมยั่งยืนในรูปแบบต่าง ๆ อย่างใกล้ชิด
วันพฤหัสบดีที่ 9 กรกฎาคม 2563
คณะกรรมการบริหารการพัฒนาระบบเกษตรกรรมยั่งยืน มีมติปรับปรุงร่างนโยบายติดตามการทํางาน และผลักดันให้เกิดพื้นที่เกษตรกรรมยั่งยืนในรูปแบบต่าง ๆ อย่างใกล้ชิด
คณะกรรมการบริหารการพัฒนาระบบเกษตรกรรมยั่งยืน มีมติปรับปรุงร่างนโยบายติดตามการทํางาน และผลักดันให้เกิดพื้นที่เกษตรกรรมยั่งยืนในรูปแบบต่าง ๆ อย่างใกล้ชิด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการบริหารการพัฒนาระบบเกษตรกรรมยั่งยืน ณ กระทรวงเกษตรและสหกรณ์ ว่า ที่ประชุมได้มีการนําเสนอผลการปรับปรุงร่างนโยบายขับเคลื่อนเกษตรกรรมยั่งยืน ซึ่งได้ดําเนินการปรับปรุงในส่วนของกรอบแนวทางการดําเนินงานให้มีความชัดเจนยิ่งขึ้น และง่ายต่อการนําไปปฏิบัติ อีกทั้งได้มีการยกร่างแผนปฏิบัติการด้านเกษตรกรรมยั่งยืน ระยะที่ 1 (พ.ศ. 2563 - 2565) โดยที่ประชุมมีมติให้อนุกรรมการฯ นําร่างนโยบายและร่างแผนปฏิบัติไปศึกษาในรายละเอียด และหากมีข้อคิดเห็นหรือข้อเสนอแนะ ให้อนุกรรมการฯ แจ้งฝ่ายเลขาเพื่อปรับปรุงต่อไป
นายอลงกรณ์ กล่าวต่อไปว่า ที่ประชุมยังได้รายงานความคืบหน้าผลการดําเนินงานของคณะอนุกรรมการขับเคลื่อนเกษตรกรรมยั่งยืน ซึ่งได้มีการประชุมไปแล้ว 6 ครั้ง เพื่อพิจารณาร่างนโยบายการขับเคลื่อนเกษตรกรรมยั่งยืน ทั้งนี้ การขับเคลื่อนเกษตรกรรมยั่งยืนในปัจจุบันมุ่งเน้นการดําเนินการใน 6 รูปแบบ ได้แก่ เกษตรอินทรีย์ เกษตรทฤษฎีใหม่ เกษตรผสมผสาน เกษตรธรรมชาติ วนเกษตร และรูปแบบอื่น ๆ ซึ่งการดําเนินงานที่ผ่านมายังไม่มีกลไกในการทํางานสนับสนุนการขับเคลื่อนนโยบายของคณะกรรมการบริหารการพัฒนาระบบเกษตรกรรมยั่งยืน รวมถึงติดตามการทํางานและผลักดันให้เกิดพื้นที่เกษตรกรรมยั่งยืนในรูปแบบต่าง ๆ อย่างใกล้ชิด ที่ประชุมจึงได้เสนอให้มีการแต่งตั้งคณะทํางาน จํานวน 3 คณะ ได้แก่ คณะทํางานขับเคลื่อนเกษตรทฤษฎีใหม่และเกษตรผสมผสาน คณะทํางานขับเคลื่อนวนเกษตรและเกษตรธรรมชาติ และคณะทํางานขับเคลื่อนเกษตรอินทรีย์ เพื่อทํางานสนับสนุนการขับเคลื่อนนโยบายฯ ดังกล่าว
ทั้งนี้ คณะทํางานขับเคลื่อนเกษตรทฤษฎีใหม่และเกษตรผสมผสาน ได้นําเสนอโครงการ "1 ตําบล 1 กลุ่มเกษตรทฤษฎีใหม่" เพื่อเสนอขอรับงบประมาณในการช่วยเหลือฟื้นฟูเยียวยาเกษตรกรและผู้ได้รับผลกระทบจากภัยแล้งและโควิด 19 มีวัตุประสงค์เพื่อฟื้นฟูเศรษฐกิจในระยะสั้น รวมถึงสร้างความแข็งแกร่งให้กับเศรษฐกิจไทยในระยะยาว เกษตรกรสามารถเลี้ยงตนเองและสร้างรายได้ให้กับครอบครัวได้อย่างพอเพียงและยั่งยืน โดยรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เห็นชอบโครงการดังกล่าว ภายใต้กรอบนโยบายการฟื้นฟูเศรษฐกิจและสังคมของประเทศ ซึ่งอยู่ระหว่างการดําเนินการพิจารณาอนุมัติต่อไป
นอกจากนี้ ยังได้จัดทําโครงการพัฒนาระบบสารสนเทศเกษตรกรรมยั่งยืน เพื่อเป็นฐานข้อมูลกลางด้านเกษตรกรรมยั่งยืนของประเทศที่สามารถใช้สําหรับวางแผนการขับเคลื่อน จะทําให้ทราบจํานวนพื้นที่การทําเกษตรกรรมยั่งยืนของเกษตรกร ซึ่งเป็นระบบประมวลผลข้อมูลพื้นฐานของเกษตรกร ประกอบด้วย ข้อมูลเกษตรกรด้านพืช ประมง และปศุสัตว์ จาก 3 หน่วยงาน ได้แก่ กรมส่งเสริมการเกษตร กรมประมง และกรมปศุสัตว์ ปัจจุบันอยู่ระหว่างการดําเนินการ คาดว่าจะแล้วเสร็จภายในเดือนสิงหาคม 2563 นี้
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัด-อำเภอทั่วประเทศ งดออกใบอนุญาตพนัน “ชนไก่ กัดปลา ชกมวย แข่งม้า ชนโค” ป้องกันโควิด-19 [กระทรวงมหาดไทย]
วันพุธที่ 18 มีนาคม 2563
มหาดไทยสั่งการทุกจังหวัด-อําเภอทั่วประเทศ งดออกใบอนุญาตพนัน “ชนไก่ กัดปลา ชกมวย แข่งม้า ชนโค” ป้องกันโควิด-19 [กระทรวงมหาดไทย]
มหาดไทยสั่งการทุกจังหวัด-อําเภอทั่วประเทศ งดออกใบอนุญาตพนัน “ชนไก่ กัดปลา ชกมวย แข่งม้า ชนโค” ป้องกันโควิด-19
วันนี้ (18 มี.ค. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ด้วยคณะรัฐมนตรีได้ประชุมเมื่อวันที่ 17 มีนาคม 2563 เรื่อง สรุปมาตรการและข้อสั่งการเกี่ยวกับโควิด-19 ข้อ 7 มาตรการปิดสถานที่ชั่วคราว ข. สถานที่ซึ่งผู้คนไม่ได้มาชุมนุมเป็นกิจวัตร แต่มาเพื่อทํากิจกรรมที่มีการเบียดเสียดใกล้ชิด และเสี่ยงต่อการแพร่เชื้อง่ายทางปากด้วยการตะโกน การเชียร์ สัมผัสถูกเนื้อตัว หรือการใช้สิ่งของร่วมกันง่าย และมีมติให้ส่วนราชการที่เกี่ยวข้องรับไปดําเนินการตามอํานาจหน้าที่
พลเอก อนุพงษ์ เผ่าจินดา กล่าวว่า กระทรวงมหาดไทยพิจารณาแล้วเห็นว่า การจัดให้มีการเล่นการพนันนั้น ในแต่ละครั้งมีผู้เข้าเล่นการพนันเป็นจํานวนมาก ซึ่งอาจเสี่ยงต่อการแพร่ระบาดของโรคไปสู่บุคคลอื่นได้ ดังนั้น เพื่อเป็นการป้องกันการแพร่ระบาดของโรคติดเชื้อไวรัสโรโรนา 2019 หรือโรคโควิด 19 (COVID-19) เป็นไปอย่างมีประสิทธิภาพ เพื่อการป้องกันโรคและสร้างเสริมสุขภาพของประชาชนในสถานที่ที่อาจมีการรวมตัวของประชาชนจํานวนมากเป็นไปตามมาตรการลดโอกาสการแพร่ระบาด สร้างระยะห่างในสังคม (Social Distancing) จึงได้มอบหมายให้ นายฉัตรชัย พรหมเลิศ ปลัดกระทรวงมหาดไทย สั่งการไปยังผู้ว่าราชการจังหวัดและนายอําเภอทั่วประเทศ พิจารณางดออกใบอนุญาตการจัดให้มีการเล่นการพนันชนไก่ กัดปลา ชกมวย แข่งม้า ชนโค ตั้งแต่วันนี้ (18 มี.ค.63) ไปจนกว่าสถานการณ์การแพร่ระบาดของโรคฯ ดังกล่าว ในประเทศไทยจะคลี่คลายลง โดยในส่วนของกรณีที่เจ้าพนักงานผู้ออกใบอนุญาตได้ดําเนินการจัดให้มีการออกใบอนุญาตจัดให้มีการเล่นการพนันชนไก่ กัดปลา ชกมวย แข่งม้า ชนโค ไปก่อนหน้านี้แล้ว ขอให้ได้แจ้งกับผู้ได้รับอนุญาตฯ ข้างต้น ในการงดจัดให้มีการเล่นการพนันดังกล่าวด้วย
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทยได้เน้นย้ําให้ผู้ว่าราชการจังหวัดใช้อํานาจในฐานะประธานคณะกรรมการโรคติดต่อจังหวัดตามกฎหมายว่าด้วยโรคติดต่อ เพื่อป้องกัน ควบคุม สกัดกั้น การแพร่ระบาดของโรคติดเชื้อไวรัสโคโรนา 2019 และดูแลพี่น้องประชาชนอย่างเข้มงวดที่สุด
******************
กองสารนิเทศ สป.มท.
ครั้งที่ 35/2563
วันที่ 18 มี.ค. 2563
รัฐบาลไทย-ข่าวทำเนียบรัฐบาล-“ กยศ. เผยความคืบหน้าผล การกู้ยืม และการชำระหนี้"
วันจันทร์ที่ 18 พฤศจิกายน 2562
“ กยศ. เผยความคืบหน้าผล การกู้ยืม และการชําระหนี้"
กยศ.เผยความคืบหน้าการให้กู้ยืมปีการศึกษา 2562 นักเรียนนักศึกษาที่ขาดแคลนทุนทรัพย์และที่เรียนในสาขาวิชาที่เป็นความต้องการหลักได้กู้ยืมแล้วกว่า 5 แสนราย เป็นเงินกู้ยืมกว่า 2.6 หมื่นล้านบาท ปลื้มยอดชาระหนี้ตั้งแต่ต้นปีงบประมาณ 2563 สูงถึง 2.6 พันล้านบาท
กองทุนเงินให้กู้ยืมเพื่อการศึกษา (กยศ.) เผยความคืบหน้าการให้กู้ยืมปีการศึกษา 2562 นักเรียน นักศึกษาที่ขาดแคลนทุนทรัพย์และที่เรียนในสาขาวิชาที่เป็นความต้องการหลักได้กู้ยืมแล้วกว่า 5 แสนราย เป็นเงินกู้ยืมกว่า 2.6 หมื่นล้านบาท ปลื้มยอดชาระหนี้ตั้งแต่ต้นปีงบประมาณ 2563 สูงถึง 2.6 พันล้านบาท จากการเดินหน้าหักเงินเดือนผ่านองค์กรนายจ้าง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ความคืบหน้าผลการให้กู้ยืมปีการศึกษา 2562 ขณะนี้มีนักเรียน นักศึกษาได้กู้ยืมแล้ว จํานวน 534,904 คน เป็นเงินกู้ยืม จํานวน 26,198.50 ล้านบาท แบ่งเป็น เงินกู้ยืมให้แก่นักเรียนหรือนักศึกษาที่ขาดแคลนทุนทรัพย์ 439,827 คน เป็นเงิน 19,412.99 ล้านบาท และเงินกู้ยืมให้แก่นักเรียนหรือนักศึกษาที่ศึกษาในสาขาวิชาที่เป็น ความต้องการหลัก ซึ่งมีความชัดเจนของการผลิตกาลังคนและมีความจําเป็นต่อการพัฒนาประเทศ 95,077 คน เป็นเงิน 6,785.51 ล้านบาท ซึ่งการให้กู้ยืมในปีการศึกษา 2562 กองทุนมีเงินเพียงพอให้กู้ยืมสําหรับผู้ที่ขาดแคลนทุนทรัพย์ทุกราย โดยไม่ได้จํากัดโควต้าการกู้ยืม อีกทั้ง กองทุนยังได้มีโครงการส่งเสริมการพัฒนาทุนมนุษย์ (Human Capital) เพื่อรองรับ 10 อุตสาหกรรมเป้าหมายและ 3 โครงสร้างพื้นฐาน สาหรับผู้กู้ยืมระดับ ปริญญาตรี เมื่อสําเร็จการศึกษาในสาขาวิชาที่กําหนดจะคิดดอกเบี้ยอัตราไม่เกินร้อยละ 0.5 ต่อปี และได้ส่วนลดเงินต้นร้อยละ 30 สาหรับผู้กู้ยืมระดับอาชีวศึกษา เมื่อสําเร็จการศึกษาในสาขาวิชาที่กาหนดจะคิดดอกเบี้ย อัตราไม่เกินร้อยละ 0.5 ต่อปี และได้ส่วนลดเงินต้นร้อยละ 50 ทั้งนี้ เพื่อเป็นการตอบสนองความต้องการของภาคอุตสาหกรรมและภาคธุรกิจ พื้นที่เขตเศรษฐกิจพิเศษ EEC รวมถึงเป็นการป้อนกําลังคนในสายอาชีวะ/ สายวิชาชีพที่ยังขาดแคลนสู่ตลาดแรงงานทั่วประเทศ โดยให้สิทธิกับผู้กู้ยืมที่เรียนระหว่างปีการศึกษา 2562 – 2566 ทั้งนี้สามารถดูรายละเอียดและรายชื่อหลักสูตรได้ที่ www.studentloan.or.th
สําหรับการรับชําระหนี้ตั้งแต่ช่วงต้นปีงบประมาณ 2563 (ต.ค. 2562 - ปัจจุบัน) กองทุนได้รับชําระหนี้แล้ว 2,650 ล้านบาท มากกว่าช่วงเดียวกันของปีที่ผ่านมาที่ได้รับชาระหนี้ 2,250 ล้านบาท เพิ่มขึ้นกว่าปีที่ผ่านมาร้อยละ 17 ซึ่งเป็นผลมาจากมาตรการหักเงินเดือน และจากการที่สื่อมวลชนได้ช่วยประชาสัมพันธ์ อย่างต่อเนื่องทําให้ผู้ที่เกี่ยวข้องทุกภาคส่วนได้รับทราบข้อมูลข่าวสารสร้างจิตสานึกในการชําระหนี้ และความรับผิดชอบให้แก่ผู้กู้ยืม ซึ่งกองทุนจะนําเงินที่ได้รับชําระคืนมาใช้ในการสร้างโอกาสให้แก่นักเรียน นักศึกษาที่มีความจําเป็นต้องกู้ยืมตามวัตถุประสงค์ของกองทุน และมั่นใจว่ากองทุนมีเงินเพียงพอให้ทุกคนกู้ยืมโดยไม่ต้องใช้งบประมาณแผ่นดิน” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-พิธีเปิดศูนย์การเรียนรู้เทคโนโลยีและนวัตกรรม เพื่อการพัฒนาอุตสาหกรรมยานยนต์ไฟฟ้า
วันศุกร์ที่ 7 กรกฎาคม 2560
พิธีเปิดศูนย์การเรียนรู้เทคโนโลยีและนวัตกรรม เพื่อการพัฒนาอุตสาหกรรมยานยนต์ไฟฟ้า
ปลัดกระทรวงอุตสาหกรรม เป็นประธานเปิดศูนย์การเรียนรู้เทคโนโลยีและนวัตกรรม เพื่อการพัฒนาอุตสาหกรรมยานยนต์ไฟฟ้า
วันนี้ (7 กรกฎาคม 2560) นายสมชาย หาญหิรัญ ปลัดกระทรวงอุตสาหกรรม ให้เกียรติเป็นประธานในการเปิดศูนย์การเรียนรู้เทคโนโลยีและนวัตกรรม เพื่อการพัฒนาอุตสาหกรรมยานยนต์ไฟฟ้า และกล่าวปาฐกถาพิเศษ ในหัวข้อ“เตรียมความพร้อมผู้ประกอบการไทยมุ่งสู่ยานยนต์อนาคต” โดยมี นายอดิศักดิ์ โรหิตะศุน กรรมการสถาบันยานยนต์ รักษาการแทนผู้ทําการแทนผู้อํานวยการสถาบันยานยนต์ กล่าวรายงาน
งานดังกล่าวมี นายพิสิฐ รังสฤษฏ์วุฒิกุล เลขาธิการสํานักงานผลิตภัณฑ์อุตสาหกรรม นายปราจิน เอี่ยมลําเนา ประธานกรรมการบริหารบริษัท กรังด์ปรีซ์ อินเตอร์เนชั่นแนล จํากัด (มหาชน) และนายขวัญชัย ปภัสร์พงษ์ ประธานบริษัท สื่อสากล จํากัด ตลอดจน ผู้บริหารค่ายรถยนต์ อาทิ นิสสัน บีเอ็มดับบลิว เดลต้า ร่วมด้วย
นอกจากนี้ ยังมีการเยี่ยมชมศูนย์การเรียนรู้เทคโนโลยีและนวัตกรรม ยานยนต์ไฟฟ้าประเภทต่างๆ เช่น E-Tuk Tuk, E-bike, EV-car และเปิดทดลองใช้งาน สถานีชาร์จไฟอย่างเป็นทางการ ณ สถาบันยานยนต์ สํานักงานบางปู จ.สมุทรปราการ
รัฐบาลไทย-ข่าวทำเนียบรัฐบาล-ดร.ฉวีรัตน์ เกษตรสุนทร ผู้ช่วยรัฐมนตรีประจำกระทรวงวัฒนธรรมเป็นประธานแถลงข่าว รณรงค์การ ใส่ชุดไทย เอกลักษณ์ 4 ภาค ตามโครงการ “อนุรักษ์ผ้าไทย เฉลิมพระเกียรติสมเด็จพระนางเจ้าสิริกิติ์
วันศุกร์ที่ 19 มกราคม 2561
ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรมเป็นประธานแถลงข่าว รณรงค์การ ใส่ชุดไทย เอกลักษณ์ 4 ภาค ตามโครงการ “อนุรักษ์ผ้าไทย เฉลิมพระเกียรติสมเด็จพระนางเจ้าสิริกิติ์
ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรมเป็นประธานแถลงข่าว รณรงค์การ ใส่ชุดไทย เอกลักษณ์ 4 ภาค ตามโครงการ “อนุรักษ์ผ้าไทย เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙”
วันที่ 17 มกราคม 2561 เวลา 18.00 น. ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรมเป็นประธานแถลงข่าว รณรงค์การ ใส่ชุดไทย เอกลักษณ์ 4 ภาค ตามโครงการ “อนุรักษ์ผ้าไทย เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙” โดยมีนายปรารพ เหล่าวานิช เลขานุการรัฐมนตรีว่าการกระทรวงวัฒนธรรม อาจารย์เผ่าทอง ทองเจือ และสื่อมวลชนจํานวนมากเข้าร่วมในพิธี ณ บริเวณลานสระน้ํา กระทรวงวัฒนธรรม
รัฐบาลไทย-ข่าวทำเนียบรัฐบาล-ปลัดกอบชัยฯ ประชุมคณะกรรมการบริหารกองทุนฯ เพื่อติดตามการช่วยเหลือลูกหนี้ที่ได้รับผลกระทบจากภัยแล้ง และการแพร่ระบาดของ ไวรัสโคโรนา 2019
วันศุกร์ที่ 26 มิถุนายน 2563
ปลัดกอบชัยฯ ประชุมคณะกรรมการบริหารกองทุนฯ เพื่อติดตามการช่วยเหลือลูกหนี้ที่ได้รับผลกระทบจากภัยแล้ง และการแพร่ระบาดของ ไวรัสโคโรนา 2019
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 37- 6/2563 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (26 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 37- 6/2563 เพื่อหารือและติดตามการช่วยเหลือลูกหนี้ตามมาตรการการช่วยเหลือเอสเอ็มอีที่เป็นลูกหนี้สินเชื่อของกองทุนพัฒนาเอสเอมอีตามแนวประชารัฐ ซึ่งได้รับผลกระทบจากสถานการณ์ภัยแล้ง และการแพร่ระบาดของ ไวรัสโคโรนา 2019 (COVID-19) โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรมและผู้อํานวยการสํานักงานกองทุนพัฒนาเอสเอ็มอีตามแนวประชารัฐ นายสหวัฒน์ โสภา ผู้ช่วยปลัดกระทรวงอุตสาหกรรม พร้อมด้วยคณะกรรมการ เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-วช. ร่วมกับ ม.เกษตร และสมาคมปลากัด เปิดตัวโครงการทรัพยากรชีวภาพปลากัดแห่งชาติ
วันพุธที่ 29 กรกฎาคม 2563
วช. ร่วมกับ ม.เกษตร และสมาคมปลากัด เปิดตัวโครงการทรัพยากรชีวภาพปลากัดแห่งชาติ
วช. ร่วมกับ ม.เกษตร และสมาคมปลากัด เปิดตัวโครงการทรัพยากรชีวภาพปลากัดแห่งชาติ
สํานักงานการวิจัยแห่งชาติ (วช.) ร่วมกับมหาวิทยาลัยเกษตรศาสตร์ และสมาคมปลากัด เปิดตัว โครงการ การวิจัยเพื่อการอนุรักษ์เอกลักษณ์ทางพันธุกรรมปลากัดพื้นเมืองอย่างยั่งยืนและการใช้ประโยชน์ความหลากหลายทางชีวภาพเชิงเศรษฐกิจ เพื่อเป็นจุดศูนย์กลางของความร่วมมือระหว่างองค์กรที่มีความสนใจในการทํางานวิจัยด้านปลากัด พร้อมศึกษา ค้นคว้า และจัดทําฐานข้อมูลด้านความหลากหลายทางชีวภาพ
รองศาสตราจารย์ ดร.นภาวรรณ นพรัตนนราภรณ์ ผู้จัดการโครงการส่งเสริมกิจกรรมการให้ทุนวิจัยมุ่งเป้า สํานักงานพัฒนาเศรษฐกิจจากฐานชีวภาพ (องค์การมหาชน) หรือ สพภ. เป็นประธานพิธีเปิดตัวโครงการ การวิจัยเพื่อการอนุรักษ์เอกลักษณ์ทางพันธุกรรมปลากัดพื้นเมืองอย่างยั่งยืนและการใช้ประโยชน์ความหลากหลายทางชีวภาพเชิงเศรษฐกิจ พร้อมประชุมหารือเกี่ยวกับการวางแผนงานโครงการวิจัยระหว่างสํานักงานการวิจัยแห่งชาติ (วช.) และสมาคมปลากัด เพื่อเป็นจุดศูนย์กลางของความร่วมมือระหว่างองค์กรต่าง ๆ ที่มีความสนใจในการทํางานวิจัยด้านปลากัด พร้อมศึกษา ค้นคว้า และจัดทําฐานข้อมูลด้านความหลากหลายทางชีวภาพ อนุกรมวิธาน เอกลักษณ์ทางพันธุกรรม นิเวศวิทยา และการแพร่กระจายของปลากัดป่า ซึ่งอาศัยอยู่ในแหล่งธรรมชาติของประเทศไทย และทําการเก็บรักษาเอกลักษณ์ทางพันธุกรรมของปลากัดด้วยเทคโนโลยีการแช่แข็งเซลล์และการโคลนนิ่ง ทั้งนี้ เป็นความร่วมมือระหว่างมหาวิทยาลัยเกษตร สํานักงานการวิจัยแห่งชาติ (วช.) และสมาคมปลากัด
รองศาสตรจารย์ ดร.ครศร ศรีกุลนาถ ประธานโครงการฯ กล่าวว่า การประชุมครั้งนี้ เพื่อปรึกษาหารือ และวางแนวทางของโครงการ เพื่อให้โครงการสามารถสร้างประโยชน์ให้ประเทศชาติได้สูงสุด ไม่ว่า จะเป็นการใช้ความรู้ที่ได้จากการวิจัย มาใช้ในการอนุรักษ์ การปรับปรุงพันธุ์ การขยายพันธุ์ และการผสมข้ามสายพันธุ์ โดยงานวิจัยนี้ จะเป็นการริเริ่มการทําโคลนนิ่งปลากัดเป็นครั้งแรก สามารถเผยแพร่งานวิจัยในระดับนานาชาติ ทําให้ปลากัดของไทยเป็นที่สนใจในเวทีวิชาการระดับโลก และพัฒนานิสิตระดับปริญญาโท/เอก และบุคลากรที่เกี่ยวข้องกับงานวิจัย อีกทั้งยังเป็นการยกระดับชนิดและสายพันธุ์ของปลากัดไทย ให้มีคุณค่าแก่การเป็นสัตว์น้ําประจําชาติมากยิ่งขึ้นตามแนวนโยบายรัฐ
ข้อมูลข่าวโดย : สํานักงานการวิจัยแห่งชาติ (วช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีขอให้ประชาชนทำความเข้าใจกับแผนปฏิรูป และยุทธศาสตร์ชาติซึ่งเป็นหัวใจสำคัญในการแก้ไขปัญหาของชาติ พร้อมฝากถึงสื่อจะติติงอะไร ขอให้มีหลักฐาน
วันอังคารที่ 5 มิถุนายน 2561
นายกรัฐมนตรีขอให้ประชาชนทําความเข้าใจกับแผนปฏิรูป และยุทธศาสตร์ชาติซึ่งเป็นหัวใจสําคัญในการแก้ไขปัญหาของชาติ พร้อมฝากถึงสื่อจะติติงอะไร ขอให้มีหลักฐาน
นายกรัฐมนตรีขอให้ประชาชนทําความเข้าใจกับแผนปฏิรูป และยุทธศาสตร์ชาติซึ่งเป็นหัวใจสําคัญในการแก้ไขปัญหาของชาติ พร้อมฝากถึงสื่อจะติติงอะไร ขอให้มีหลักฐาน
วันนี้ (5 มิถุนายน 2561) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีขอให้ประชาชน และสื่อมวลชนทําความเข้าใจต่อแผนปฎิรูป และยุทธศาสตร์ชาติ ทั้ง 6 ด้าน โดยพิจารณาจากปัจจัยทั้งภายในและภายนอก และผลประโยชน์ของชาติต่าง ๆ ว่าจะทําอย่างไรให้ดีขึ้น ให้ประเทศหลุดจากประเทศที่มีรายได้ปานกลาง ซึ่งถือเป็นหัวใจสําคัญในการแก้ไขปัญหาของชาติมากกว่าเรื่องของประชาธิปไตยที่มีกฎระเบียบอยู่แล้ว
พร้อมกล่าวยืนยันว่า ตัวเองเข้ามาบริหารประเทศอย่างเต็มที่ในระยะเวลา 4 ปี ที่ผ่านมา ไม่ต้องการเรียกร้องความเห็นใจจากใคร และไม่เคยท้อแท้ หรือเหน็ดเหนื่อย เพราะประเทศชาติสําคัญที่สุด จําเป็นต้องทํา พร้อมฝากถึงสื่อมวลชนรวมถึงคอลัมนิสต์ต่าง ๆ ว่า จะติติงอะไร ขอให้มีความชัดเจน มีหลักฐาน อย่าพูดปากเปล่า และขอให้เคารพกฎหมาย พร้อมฝากถึงประชาชนที่ใช้สื่อโซเซียลขอให้มีความระมัดระวัง
--------------------------------------